ועדת הכספים, כנסת 19, פרוטוקול מספר 474, 2014-12-02 12:05

ניסן סלומינסקי: אני פותח את ישיבת ועדת הכספים.

ניסן סלומינסקי: על סדר היום צו תעריף המכס והפטורים ומס קנייה על טובין (תיקון מס' 14), התשע"ד-2014 (הטלת מס קניה על חלקי חילוף לרכב).

ניסן סלומינסקי: קיימנו דיון בנושא ומאחר ותפיסת הוועדה, וגם תפיסתי, הייתה שאנחנו מצד אחד מבינים שאם היו חלקי חילוף שפספסו אותם ולא מיסו אותם, צריך למסות אותם, אבל מצד שני אנחנו לא מוכנים שימסו אביזרים שנועדו לצורך בטיחות.

ניסן סלומינסקי: לא רק שאנחנו לא רוצים למסות אותם אלא צריך למצוא דרכים להקל כדי למנוע תאונות דרכים.

ניסן סלומינסקי: מאחר ומי שאמור לקבוע מה הם אביזרים בטיחותיים זה משרד התחבורה והבטיחות בדרכים, ביקשנו משני הגופים – מרשות המסים וממשרד התחבורה – לשבת ולהביא לנו מתוך רשימת האביזרים בה מדובר, את אותם חלקי חילוף שהם אביזרי בטיחות אותם נרצה להחריג.

ניסן סלומינסקי: יש תשובה?

<ערן יעקב: כן.

ניסן סלומינסקי: משרד התחבורה נמצאים כאן?

<ברוניסלבה חירמן: כן.

ניסן סלומינסקי: ערן, אתה תאמר והם יאשרו או הפוך.

ניסן סלומינסקי: איך שתרצו.

<ברוניסלבה חירמן: אנחנו התחלנו לשבת.

<ברוניסלבה חירמן: סיכמנו שאנחנו נצטרך להמשיך לשבת.

יעקב ליצמן: אם סיכמתם להמשיך לשבת, אי אפשר לאשר את זה עכשיו.

ניסן סלומינסקי: אין להמשיך לשבת.

ניסן סלומינסקי: בואו נראה למה הם הגיעו.

<ערן יעקב: אבל ישבנו והסכמנו.

<ברוניסלבה חירמן: הגענו להסכמות שחיישני רוורס וחיישני לחץ אוויר בצמיגים הם פריטים בטיחותיים שלא היו ממוסים עד היום ולכן הם לא צריכים להיות ממוסים גם עכשיו.

ניסן סלומינסקי: אתם צריכים להחליט אם אלה אביזרי בטיחות או לא.

ניסן סלומינסקי: אם ימוסו או לא, זה החלק שלנו.

<ברוניסלבה חירמן: אנחנו הגדרנו מתוך הרשימה שעמדה לפנינו ארבעה פריטים בטיחותיים שהם חיישני רוורס, חיישני לחץ אוויר בצמיגים, ונטילים מגומי ו-ונטילים מכניים, שניהם לצמיגים.

<ערן יעקב: זה איננו.

ניסן סלומינסקי: אני אתן לך לדבר.

<ברוניסלבה חירמן: אנחנו הבנו שאנחנו נבחן יחד עם אביזרים אחרים.

ניסן סלומינסקי: דברי אתי עכשיו.

ניסן סלומינסקי: תגידי מה מצאתם ואחר כך נשמע אותם ונחליט.

<ברוניסלבה חירמן: זה מה שמצאנו.

<ברוניסלבה חירמן: לגבי ונטילים, הבנו שבעבר הייתה הסכמה שכל הוונטילים מוסו.

<ברוניסלבה חירמן: אני מתנצלת שאני נכנסת להיבטים של מס אבל כנראה בסיטואציה שנוצרה יש קשר שקצת קשה לנתק.

ניסן סלומינסקי: יש ונטיל מגומי ועוד אחד.

<ברוניסלבה חירמן: ונטיל מכני.

ניסן סלומינסקי: מה ממוסה היום?

<ברוניסלבה חירמן: היום ממוסים כל הוונטילים.

<שלומית ארליך: המכניים.

<שלומית ארליך: היא מתכוונת למכניים.

<קריאה: היום הכול ממוסה.

ניסן סלומינסקי: גם הגומי וגם המכני?

<קריאה: כן.

<קריאה: מהצו הזה.

ניסן סלומינסקי: אני מדבר לפני הצו.

ניסן סלומינסקי: מה היה ממוסה לפני הצו?

<קריאה: רק המכני.

<שגית אפיק: ממתי ממוסה המכני?

<קריאה: שנים.

<ברוניסלבה חירמן: אבל גומי לא היה קיים.

ניסן סלומינסקי: אני רק רוצה את העובדות.

ניסן סלומינסקי: הבנתי.

ניסן סלומינסקי: אתם טוענים שכל ארבעת הדברים האלה, אלה דברים בטיחותיים.

<ברוניסלבה חירמן: כן.

ניסן סלומינסקי: ערן, בבקשה.

<ערן יעקב: אני אציג.

<ערן יעקב: ראשית, אני שוחחתי גם עם מנכ"ל משרד התחבורה, שוחחתי גם עם אנשים אחרים והוסכם גם על ידם בצורה מאוד ברורה שאביזרים כמו שנאמרו כרגע – ואנחנו מסכימים, כמו שלמעשה הוועדה ביקשה, להתייחס לאביזרים הבטיחותיים שהם חיישני רוורס ולחץ אוויר שבאמת הם אביזרים שיש להם גם אפקט של מציל חיים במובנים מסוימים – נכון וראוי שהם לא יהיו חייבים במסי קנייה וזה גם מתאים לתפיסה שלנו שאביזרים בטיחותיים פטורים.

<ערן יעקב: יחד עם זאת, אני אומר את עמדתנו לגבי העניין של הוונטילים והוועדה כמובן תחליט.

<ערן יעקב: בסופו של יום, גם לגבי זה סוכם עם משרד התחבורה שמבחינתם מוסכם שהצו יעבור כמו שהוא כרגע והם ביקשו שנעשה דיון עתידי על הדברים האלה ונבחן אותם ביתר שאת.

<ברוניסלבה חירמן: אין ויכוח.

<ערן יעקב: אני יודע שאין ויכוח כי זה מה שסיכמנו.

<ערן יעקב: סוכם כך כי זה בשם האחידות, כי יש כאן את תעריף המכס שצריך לקיים אותו.

<ערן יעקב: אני רוצה להבהיר לוועדה שבסופו של יום אביזר הבטיחותי של ונטיל הוא אביזר בטיחותי אפשר להגיד כמו מראה ומראה משלמת מס, כמו שהפח של הרכב, כמו הטמבון של הרכב.

<ערן יעקב: כלומר, לעולם אתה יכול לכת עם הדבר הזה ולא לסיים אותו ואז אתה מגיע למצב כי מחר מדינת ישראל, ונכון שכך - - -

ניסן סלומינסקי: אם כך, על מה יש לכם לדון?

<ערן יעקב: לדון, כתפיסה בכלל.

<שגית אפיק: לגבי כל אביזרי הבטיחות?

<ערן יעקב: כן.

<ערן יעקב: הם רוצים שנעשה דיון.

<ערן יעקב: לא, לא על ארבעת אלה אלא בכלל הם אומרים בואו נבחן את הדבר הזה ונראה.

<ערן יעקב: אמרנו בסדר.

<שגית אפיק: אבל לפחות לגבי שניים מביניהם אין מחלוקת.

<ערן יעקב: לגבי השניים אין מחלוקת.

ניסן סלומינסקי: הוא רוצה שנאשר את זה כך שעל שני סוגי הוונטילים יהיה מיסוי והם ידברו ביניהם, ואם הם יחשבו אחרת, הם יחזרו אלינו.

ניסן סלומינסקי: אני רוצה להבין על מה יש לכם לדבר אם אתה אומר שהוונטילים הם כמו מראות ודברים אחרים.

ניסן סלומינסקי: הרי לא תלכו לעשות שינוי כזה רדיקלי ולהוריד מיסוי מדברים אחרים.

יעקב ליצמן: מאיפה בא החוק הזה?

יעקב ליצמן: מי מגיש אותו?

ניסן סלומינסקי: רשות המסים.

ניסן סלומינסקי: יש אביזרים שפשוט פספסו אותם ולא הטילו עליהם מיסוי.

ניסן סלומינסקי: אתם חושבים שהוונטילים הם אכן אביזרי בטיחות?

יעקב ליצמן: הוא חושב שלפני בחירות אנחנו נאשר דבר כזה?

<ערן יעקב: לא קשור.

ניסן סלומינסקי: מה אתם באמת חושבים?

ניסן סלומינסקי: אתם חושבים שבעוד חודש תחזרו ותגידו שזה כן מוצר בטיחותי?

<ברוניסלבה חירמן: אנחנו חושבים שזה בטיחות אבל אנחנו מסכימים לדון על הנושא הזה יחד עם עוד אביזרים כי יש אביזרים חדשים שלא היו קיימים בעבר.

<ערן יעקב: הטכנולוגיה השתנתה.

<ברוניסלבה חירמן: גלאים למיניהם שלא היו קיימים בעבר.

<ברוניסלבה חירמן: אנחנו הגענו להסכמה שאנחנו נדון בוונטילים כחלק מרשימה של אביזרים נוספים.

ניסן סלומינסקי: עכשיו יש הסכמה, אבל יש לי תחושה שההסכמה כפויה.

<ערן יעקב: לא, היא לא כפויה.

ניסן סלומינסקי: בנושא אחד רק.

ניסן סלומינסקי: למעשה יש כאן ויכוח על נושא אחד, על הוונטילים.

<ערן יעקב: יש הסכמה.

<ערן יעקב: אני אפילו הסתמסתי עכשיו עם מנכ"ל משרד התחבורה וגם מבחינתו הוא אומר למעט אביזרי הבטיחות.

ניסן סלומינסקי: השאלה אם זה אביזר בטיחות או לא.

<ערן יעקב: לא.

<ערן יעקב: הם בעצמם מתלבטים.

<ערן יעקב: גם הם לא יודעים.

<ערן יעקב: אני אומר לך שזה אביזר בטיחות כפי שהצגנו והם אומרים אתם צודקים.

<ערן יעקב: גם הם לא יודעים.

ניסן סלומינסקי: מהרגע שנטיל את המיסוי, הרי להוריד את זה כבר לא יורידו.

<ערן יעקב: למה לא?

ניסן סלומינסקי: הפוך.

ניסן סלומינסקי: אם לא נטיל, יש סיכוי שיטילו.

<ערן יעקב: לא.

<ערן יעקב: אני אגיד לך למה זה לא נכון.

<ערן יעקב: רשות המסים, ואתם יודעים את זה, זה נעשה בוועדה הזאת, את כל האביזרים הבטיחותיים הוציאה ונתנה מגיני מס על ABS, על בקרת יציבות, על שורה שלמה של מהלכים שהם מצילי חיים אמיתית.

<ערן יעקב: רשות המסים פטרה ונתנה להם מגן מס בכסף בתוך התעריף למרות המסים הגבוהים שיש.

<ערן יעקב: כלומר, חד משמעית.

<ערן יעקב: אנחנו הבנו את זה מיוזמתנו וכך אנחנו רואים גם את חיישני הרוורס, כמו שהוועדה חשבה.

<גיל נדל: אני מחברת מאיירס, יבואן של אותם ונטילים מגומי.

יעקב ליצמן: מה המילה הזאת?

<ערן יעקב: שסתומים.

<ערן יעקב: שסתומי אוויר.

<גיל נדל: אני רוצה לומר מספר משפטים קצרים.

<גיל נדל: הוונטילים מגומי היו פטורים.

<גיל נדל: רשות המסים גם החזירה כספים ליבואנים בגלל גביית יתר, עד לכניסתו לתוקף של הצו.

<גיל נדל: האביזרים האלה מגומי, זאת לא טכנולוגיה חדשה אלא זה משהו שרץ כבר שנים עם טכנולוגיה ותיקה.

<גיל נדל: מדובר על צמיגי טיוב-לס, תשעים אחוזים מהרכבים הפרטיים במדינת ישראל משתמשים בשסתומים האלה.

<גיל נדל: היום בעצם, אם הוועדה מאשרת את התיקון המוצע, הוועדה דה פקטו ודה יורה מאשרת את העלאת מס הקנייה על האביזר הבטיחותי הזה.

<גיל נדל: בשבוע שעבר היה כאן מהנדס אבי גונן והוא אמר בצורה ברורה את הדברים.

ניסן סלומינסקי: לגבי המכני?

<גיל נדל: לגבי המכני, זה לא משהו שאנחנו ניכנס עליו.

<ערן יעקב: איש הסיווג של רשות המסים אומר שזה לא בדיוק כמו שעורך הדין ידידי טוען.

<ערן יעקב: זה לא בדיוק כך אבל אני לא רוצה להיכנס לזה.

<ערן יעקב: אם תרצה, בשמחה, אפשר לאפשר לו.

<עמוס יוגב: אני מיחידת הסיווג הארצית של רשות המסים.

<עמוס יוגב: עד היום, כולל היום, ונטילים חייבים במס קנייה.

<עמוס יוגב: חייבים.

<עמוס יוגב: בא בית המשפט והחליט שוונטיל רגיל שלנו, שאנחנו משתמשים, שהוא ממתכת עטופה בגומי, הוא ונטיל מגומי.

<עמוס יוגב: זאת החלטה מאוד שונה ומאוד מיוחדת והיינו צריכים להתייחס להחלטה של בית המשפט.

<עמוס יוגב: זאת אומרת, כולם שילמו.

<עמוס יוגב: החלטת בית המשפט טרפה לנו את הקלפים.

<עמוס יוגב: אז אנחנו אומרים שלא יתכן שאחד ישלם ואחד לא ישלם כי עד היום כולם שילמו ואותה חברה שגיל נדל מייצג תהיה פטורה.

ניסן סלומינסקי: מתי היה פסק הדין?

<עמוס יוגב: 2011.

<קריאה: 2011 או 2012.

<עמוס יוגב: אז התחלנו תהליך.

<עמוס יוגב: זה היה חלק מרפורמה גדולה של חלפים שהכנסנו גם את הוונטיל.

<עמוס יוגב: זה לא רק ונטיל, כמו שאתה רואה בצו, אלא יש הרבה חלקים שפשוט במסגרת המדיניות אנחנו מחייבים במס קנייה והכנסנו גם את זה.

ניסן סלומינסקי: אתה אומר שבית המשפט אמר לכם לא להכניס את זה.

<עמוס יוגב: לא.

<עמוס יוגב: בית המשפט אמר שהוונטיל עשוי מגומי ולכן הוא נכנס לפרט מכס שהוא פטור.

<ערן יעקב: עניין של סיווג מקצועי.

<עמוס יוגב: כולם משלמים.

ניסן סלומינסקי: אבל ונטיל מגומי לא משלם.

<עמוס יוגב: לא.

ניסן סלומינסקי: למה?

ניסן סלומינסקי: לא בגלל בית המשפט, אלא בסיווג שלכם למה ונטיל מגומי לא משלם?

<עמוס יוגב: אני אסביר.

<עמוס יוגב: כי יש פרט מכס בפרק 40 של חלקי גומי שהוא פטור ממסים.

<עמוס יוגב: לא קשור לוונטיל של רכב.

<עמוס יוגב: פרט מכס ספציפי שמתייחס בכלל לשסתומים.

<עמוס יוגב: ונטיל זה שסתום.

<עמוס יוגב: שסתום חד כיווני שנכנס אוויר לתוך הרכב ולכן הוא בא ואמר שזה לא נכנס בתוך שסתום בפרט 84-81 אלא נכנס כגומי, שסתום גומי.

ניסן סלומינסקי: ועל גומי אין מסים.

<עמוס יוגב: על גומי במקרה הספציפי הזה אין מסים.

<עמוס יוגב: מה שאנחנו עושים, אנחנו מתקנים את זה ואנחנו אומרים שלא יכול להיות שאחד ישלם ואחד לא ישלם ואנחנו מאחדים את זה.

<שגית אפיק: אבל עכשיו גיליתם שגם הגומי וגם המכני הם אביזר בטיחות.

<קריאה: לא.

<קריאה: אני לא בטוח.

<שגית אפיק: זאת עובדה חדשה שהתגלתה עכשיו.

<שגית אפיק: זה לא.

<שגית אפיק: זה לא אביזר בטיחותי?

<קריאה: זה משהו שגם הם רוצים לבחון.

ניסן סלומינסקי: ערן, בראיית העתיד שלך, אני מניח שיהיו עוד אביזרים או דברים שתבואו לבקש העלאת מסים עליהם.

ניסן סלומינסקי: נכון?

<ערן יעקב: על פני זמן - - -

ניסן סלומינסקי: אני מניח שיש דברים שתבקשו.

ניסן סלומינסקי: נכון?

ניסן סלומינסקי: יש שתי אפשרויות לגבי הוונטילים.

ניסן סלומינסקי: או להחליט לחייב אותם אלא אם כן תבואו אלינו ותפטרו, או הפוך, לפטור ואתם תדונו ותבואו לחייב.

ניסן סלומינסקי: בסיטואציה הזאת, כדי לפטור, אתם לא צריכים אותנו אבל כדי לחייב אתם כן צריכים אותנו.

ניסן סלומינסקי: כדי שבאמת נהיה גם בשליטה ונדע, עדיף שנפטור את זה עכשיו ואתם תקיימו דיון ואם יתברר שזה לא אביזר בטיחות, אני כבר אומר לכם עכשיו שאנחנו נאשר לכם את ההעלאה.

<ערן יעקב: גם עכשיו משרד התחבורה – אני אומר לך את זה ואני יכול להראות לך את ה-SMS שקיבלתי כרגע מהמנכ"ל – טוען שהוונטיל, גם הם בעצמם צריכים לעשות את הדיון עם עצמם אם מדובר באביזר בטיחות או לא.

ניסן סלומינסקי: אז הם יעשו את הדיון הזה.

<ערן יעקב: כי זה אביזר בטיחות כמו מראה.

ניסן סלומינסקי: אני אומר שוב.

ניסן סלומינסקי: אני מבין שצריכים לעשות את הדיון.

<ערן יעקב: עד אז אתה יוצר סוג של הפליה מסוימת.

ניסן סלומינסקי: לא.

ניסן סלומינסקי: לא תהיה הפליה.

<ערן יעקב: אין דרך לעשות את זה כרגע.

ניסן סלומינסקי: למה?

<ערן יעקב: כי כרגע נוצר מצב שיש ונטיל אחד שהוא בצורה מסוימת.

יעקב ליצמן: כמה זמן המצב הזה נמשך, שיש אחד כזה ואחד כזה?

<שגית אפיק: עד עכשיו.

<שגית אפיק: עד לפני שישים ימים הוונטיל מהגומי היה פטור והמכני שילם.

<שגית אפיק: ההפליה באמת הייתה קיימת.

<ערן יעקב: שלוש שנים.

יעקב ליצמן: חבר'ה, זה לא היום שלכם.

<ארז לוי: אני ממשרד התחבורה.

<ארז לוי: אכן יש לנו תיאום עם אנשי רשות המסים בעניין.

<ארז לוי: אכן זה מוצר בטיחותי ככל מוצרי הבטיחות כגון מראות, וישרים, טמבונים שיש עליהם היטל.

יעקב ליצמן: מטעם מי אתה?

<ארז לוי: משרד התחבורה.

<אייל בן שמעון: נציג חברת מאיירס שיווק, היבואנית של שסתומי גומי.

<אייל בן שמעון: לא אכנס להיבטים שכבר דיברו עליהם, אבל בקצרה.

<אייל בן שמעון: שסתום שנמצא ומורכב על הגלגל, הוא אותו אלמנט שדרכו אנחנו מנפחים את האוויר בגלגל.

<אייל בן שמעון: כלומר, אם נשברה לי מראה או נשבר לי טמבון, אני יכול להמשיך לנסוע עם הרכב.

<אייל בן שמעון: אם השסתום כשל, פשוט מאוד הרכב מתהפך ומתגלגל.

<אייל בן שמעון: לא גומי ולא ברזל.

<אייל בן שמעון: אם יש לי דליפת אוויר קטנה מהשסתום, הנזקים יהיו חמורים.

<אייל בן שמעון: אנחנו נותנים בעצם מוטיבציה שלילית לפנצ'ר מאכער שצריך להחליף את שסתומי הגומי האלה בחינם.

<אייל בן שמעון: אנחנו נותנים לפנצ'ר מאכער שבסוף הדרך צריך להחליף את השסתום גומי, אנחנו נותנים לו מוטיבציה שלילית בזה שאנחנו ממסים אותו על שסתום הגומי הזה.

ניסן סלומינסקי: רבותיי, אני אשאל אתכם.

ניסן סלומינסקי: האם יש עוד אביזרי בטיחות שלא שמו לב ויבוא יום קרוב שתבואו לדבר עליהם כמו מראות או דברים כאלה?

<ארז לוי: לא.

<ארז לוי: אבל בהסכמה כן הסכמנו שגלאים למשל, גלאי רוורס וגלאי לחץ אוויר שמשדר, על שניהם בהסכמה הגענו לכך שהוא בטיחותי.

ניסן סלומינסקי: רמת הבטיחות של החיישנים היא הרבה יותר גבוהה מאשר של הוונטילים.

<ארז לוי: ברור.

<ארז לוי: כן.

<ארז לוי: לוונטיל אין כל תקן ואין מפרט טכני שהוא צריך לעמוד בו לעומת צמיג או מערכת אחרת שנדרשת בתקינה ונבחנת ונבדקת.

ניסן סלומינסקי: אם כן, כרגע מה שיש לנו זה הנושא של שני המשרדים.

ניסן סלומינסקי: אנחנו הרי לא המומחים ולכן אני אקבל את מה שאתם אומרים שאנחנו נחריג את חיישני הרוורס וחיישני אוויר לצמיגים ואת הנושא של הוונטילים אנחנו נשאיר אבל אתם תקיימו דיון נוסף ואני אשמח מאוד שלקראת סוף דצמבר תדווחו לנו מה קורה.

ניסן סלומינסקי: אם הם ידווחו שאכן הוחלט שזה אביזר בטיחות דומה לחיישנים, נוריד את המיסוי.

<שגית אפיק: אתה רוצה שהוועדה תחריג מהצו?

ניסן סלומינסקי: כרגע הוועדה תחריג את שני החיישנים.

<שגית אפיק: את חיישן הרוורס וחייישן אוויר.

יעקב ליצמן: מה זאת אומרת להחריג?

ניסן סלומינסקי: הכוונה שהצו לא יחול עליהם.

<שגית אפיק: אנחנו צריכים להניח במליאה את הצו אחרי שהוועדה מאשרת אותו.

<שגית אפיק: אם הוועדה מחליטה לא לאשר שני פריטים, אנחנו פשוט נוריד אותם מהצו ונניח במליאה צו בלי שנשי הפריטים האלה.

<שגית אפיק: לגבי הפריט השלישי של ונטיל מגומי?

ניסן סלומינסקי: על זה הם יקיימו דיון.

ניסן סלומינסקי: כרגע הם יהיו.

יעקב ליצמן: למה אתה מצביע?

יעקב ליצמן: אין טעם להצביע.

ניסן סלומינסקי: נאשר את זה כי אחרת כל הצו פוקע.

ניסן סלומינסקי: הצו פוקע ב-5 לחודש.

ניסן סלומינסקי: הצו פועל עכשיו והוא פוקע ב-5 לחודש.

ניסן סלומינסקי: אני צריך לאשר אותו.

<גיא גולדמן: דברים אותם הוחלט להחריג ועליהם יופחת המס.

<שגית אפיק: אתה רוצה שהוועדה תצביע על הצו כמו שהוא ואתם תביאו צו הפחתה?

<גיא גולדמן: בדיוק.

<גיא גולדמן: יש לי אותו מוכן אבל חסרה לי חתימת שר אוצר.

ניסן סלומינסקי: ואם לא תביא לי צו הפחתה?

<ערן יעקב: אנחנו תמיד מביאים לוועדה.

אלכס מילר: אני מציע שהם יביאו את הכול.

אלכס מילר: למה הלחץ הזה?

ניסן סלומינסקי: לא.

<שגית אפיק: הצו פוקע ביום שישי.

<ברוניסלבה חירמן: זה לא מה שסוכם אתנו.

<ברוניסלבה חירמן: סוכם שהחיישנים עכשיו יוחרגו מהצו.

<ערן יעקב: כן, הם יוחרגו אבל צריך להביא צו חדש.

<ברוניסלבה חירמן: שניהם ייכנסו לתוקף ב-5 לחודש?

<גיא גולדמן: כולנו מסכימים שיש להחריג את הגלאים בהם דובר.

<גיא גולדמן: הבעיה היא שאם מבטלים את הפרט הספציפי שהם נכללים בו, יבוטלו גם גלאים אחרים שיש הסכמה שלא יבוטלו.

<גיא גולדמן: לכן אנחנו הכנו צו.

ניסן סלומינסקי: בוא נעשה דבר יותר פשוט.

ניסן סלומינסקי: אנחנו נאשר את הצו הזה נניח לשלושה שבועות ועד אז אתם תביאו לנו צו מתוקן.

ניסן סלומינסקי: אם לא תביאו, תוקף הצו יפקע.

<גיא גולדמן: אפשר לעשות את זה?

<שגית אפיק: כן.

<שגית אפיק: נאשר לשלושה שבועות.

ניסן סלומינסקי: עד אז תסיימו גם את הדיון על הוונטילים ועל כל הדברים כך שלא יישאר שום דבר.

<שגית אפיק: את כל הצו אנחנו מאשרים לשלושה שבועות בלבד.

ניסן סלומינסקי: ואז הם יביאו לנו צו בלי אביזרי בטיחות.

<ברוניסלבה חירמן: בתום שלושה שבועות הצו פוקע.

<ערן יעקב: כן.

ניסן סלומינסקי: לא אם כן יביאו צו חדש.

ניסן סלומינסקי: עד אז הם יצטרכו להביא צו חדש בלי כל האביזרים.

אלכס מילר: בוא נעשה דבר אחר.

אלכס מילר: חבל, שלושה שבועות.

אלכס מילר: עכשיו אני שומע ששר האוצר קורא לראש הממשלה לפטר אותו.

אלכס מילר: אני כבר לא מבין מי שר האוצר, מי יהיה ומי יישאר.

יעקב ליצמן: תזכיר לי מי שר האוצר היום.

אלכס מילר: אתה שואל אותי?

אלכס מילר: אדוני היושב ראש, אני מציע, כך או אחרת אני עדיין בהתייעצות סיעתית בכל סוגיה הזאת עם הסיעה שלי.

ניסן סלומינסקי: על זה תכף נדבר.

אלכס מילר: אנחנו צריכים גם להחליט איך אנחנו בכל הסוגיה הזאת.

אלכס מילר: אני מציע שתקבע את זה לשבוע הבא.

אלכס מילר: שיביאו את הצו.

ניסן סלומינסקי: אבל בינתיים הצו פוקע.

אלכס מילר: לא יקרה כלום.

<שגית אפיק: צו לשבוע מספיק לכם?

<ערן יעקב: כן.

<קריאה: גם הניסויים הקליניים, אם אתם זוכרים, אמרנו תוך יום-יומיים וזה לקח שבוע.

<שגית אפיק: יש לכם לבדוק גם את ונטיל הגומי ולא רק את המכני.

<שגית אפיק: שבועיים.

ניסן סלומינסקי: אנחנו נאשר לכם את זה לשבוע ובתום השבוע אתם תביאו את הצו המסודר בלי החיישנים ואחרי סיכום אתם, אבל שגם אם אני אשאל אותם כשאתם לא שומעים, הם יאמרו לי את אותה תשובה.

ניסן סלומינסקי: אני לא יודע, לא שאלתי אותם ואני סתם אומר כי יש לי תחושה מסוימת אבל אולי סתם.

ניסן סלומינסקי: תסכמו אתם גם את הנושא של הוונטילים.

<ערן יעקב: היועץ המשפטי לוחץ על שבועיים.

ניסן סלומינסקי: הנושא השני שקיים בצו זה הנושא של השופכן.

ניסן סלומינסקי: משרד התחבורה, אתם קיבלתם על עצמכם לעשות בדיקה בנושא הזה ועיקרה של הבדיקה היה – כאן זה לא אביזר של בטיחות אלא הנושא המרכזי היה אם זה רק או למשל 95 אחוזים לרשויות מקומיות, כי אז זה סיפור אחד, אבל אם זה הופך לרכב של עוד הרבה אחרים שמנצלים את זה שהוא זול ואין עליו מיסוי, זה סיפור אחר.

ניסן סלומינסקי: שאלתי אם בדקתם את הדבר הזה.

<ברוניסלבה חירמן: אנחנו לא הספקנו במסגרת הזמן שהייתה לנו לבדוק את הנושא של שופכן.

ניסן סלומינסקי: יש לכם שבוע.

ניסן סלומינסקי: תספיקו לבדוק?

<ברוניסלבה חירמן: נשתדל.

אלכס מילר: זה סתם מבלבל את המערכת.

אלכס מילר: נעשה את זה בשבוע הבא.

ניסן סלומינסקי: אבל הצו פוקע בעוד יומיים.

אלכס מילר: אז יפקע.

<ערן יעקב: לא.

<ערן יעקב: אי אפשר.

ניסן סלומינסקי: יהיה בלגן שלם.

ניסן סלומינסקי: הוא פוקע ויצטרכו לגבות.

ניסן סלומינסקי: יהיה סיפור שלאדם מסוים יצטרכו לגבות ולחבר שלו לא.

ניסן סלומינסקי: זה לא שווה.

ניסן סלומינסקי: אני אומר להאריך לשבוע ועד אז הם יגיעו אלינו עם צו חדש בלי אביזרי הבטיחות.

ניסן סלומינסקי: ערן, אנחנו מסכמים.

ניסן סלומינסקי: צו חדש בלי אביזרי הבטיחות.

ניסן סלומינסקי: שנית, עם סיכום סופי לגבי הוונטילים.

ניסן סלומינסקי: דבר שלישי, משרד התחבורה, אתם מגיעים עם תשובה שלכם לגבי הרכב עם השופכן, אם אלה רק רשויות מקומיות או לכל העם.

ניסן סלומינסקי: אם זה רק לרשויות מקומיות, אני חושב שלא נחיל עליו את המיסוי.

<ערן יעקב: זה לא רלוונטי לרשויות המקומיות.

ניסן סלומינסקי: לכם לא רלוונטי.

ניסן סלומינסקי: אני אומר מה רלוונטי לגבי.

<ערן יעקב: בבסיס הרעיון הוא מאוד בעייתי כי יש כאן גם אחרים.

<ערן יעקב: זה לא משנה אם זה נמכר לרשות או נמכר לאדם פרטי.

ניסן סלומינסקי: מאחר וזה מוצר לא חדש, הם יבדקו מה קורה בפועל בלי קשר.

<ערן יעקב: לא אכפת לי שיבדקו משהו אחר, אבל זה לא רלוונטי.

ניסן סלומינסקי: בשבילך זה לא רלוונטי.

<ערן יעקב: אין כאן שום רלוונטיות.

ניסן סלומינסקי: זאת דעתך.

ניסן סלומינסקי: דעתי – ואני מניח שחבריי יסכימו – שאם הוא מיועד רק לרשויות, אנחנו מסכימים שלא יהיה על זה מיסוי.

ניסן סלומינסקי: לעומת זאת, אם זה לכל עם ישראל, צריך להיות מיסוי כמו שיש על כל רכב אחר.

<ערן יעקב: הרשויות הן חלק מעם ישראל.

<ערן יעקב: זאת הפליה מוזרה.

ניסן סלומינסקי: אני יודע, אבל מה אני יכול לעשות שכך הראש עובד?

<ערן יעקב: אתה פוגע ביבואנים אחרים.

ניסן סלומינסקי: אתה האחרון שיכול לומר לי על הבחנה משונה כי הרי יש מציאות שהוא פטור.

ניסן סלומינסקי: לא אני יצרתי את המציאות.

<ערן יעקב: המציאות הזאת נוצרה כי הייתה לקונה.

<ערן יעקב: העולם של החוק הוא רצוף.

<ערן יעקב: הייתה איזושהי לקונה שיוצרת מצב אנומלי.

ניסן סלומינסקי: כמה זמן קיימת הלקונה הזאת?

ניסן סלומינסקי: ארבע שנים?

ניסן סלומינסקי: חמש שנים?

<ערן יעקב: לא.

<קריאה: מעל שמונה שנים.

ניסן סלומינסקי: רבותיי, נגמר.

ניסן סלומינסקי: יהיה לנו זמן לדבר על זה בשבוע הבא.

ניסן סלומינסקי: אני מציע לחבריי שמצביעים שאנחנו נאשר את הצו הזה לשבוע כי הוא פוקע בעוד יומיים.

ניסן סלומינסקי: בשבוע הזה יהיה להם את הזמן לעשות שלושה דברים: ראשית, להגיש לנו צו חדש ממנו יוציאו את האביזרים הבטיחותיים שהם חיישני רוורס וחיישני אוויר לצמיגים, שנית, יגמרו את הדיון עם משרד התחבורה לגבי הוונטילים, אם זה בטיחותי או לא, שלישית, משרד התחבורה יסיים את הבדיקה שלו לגבי הנושא של השופכנים האלו, אם אלה רק לרשויות מקומיות או גם לחלק מעם ישראל.

ניסן סלומינסקי: יש לנו שבוע לקיים את הבדיקות ואת הדיונים בינינו.

ניסן סלומינסקי: עכשיו אנחנו מאשרים לשבוע וכולנו יכולים להצטרף לזה.

<שגית אפיק: זאת אומרת, האישור הוא עד 9 בדצמבר.

ניסן סלומינסקי: כן.

ניסן סלומינסקי: מי בעד הסיכום שלי לאשר את הצו לשבוע, עד ה-9 בדצמבר?

ניסן סלומינסקי: בעד – רוב

ניסן סלומינסקי: אושר

ניסן סלומינסקי: אושר כפי שסיכמנו.

ניסן סלומינסקי: תבואו עם הסכמות ועם צו מוכן.

ניסן סלומינסקי: בהתאם להסכמות ביניכם, תראו אם אתם מכניסים את הוונטיל או לא.

ניסן סלומינסקי: תודה.